text: फिल्‍म निर्देशक नीरजं पांडे के निर्देशन में बनीं और सुशांत सिंह राजपूत और कियारा आडवाणी के अभिनय से सजीं फिल्‍म ‘एमएस धोनी द अनटोल्‍ड स्‍टोरी’ क्रिकेट के उस रोमांचक मैच की तरह है जिसमें कई उतार चढ़ाव है। यह इंडिया के सबसे बेहतरीन कप्‍तान की उस जिंदगी की कहानी कहती है जिसमें एक लड़का अपने सपने को सच करने के लिए टीसी की उस नौकरी को छोड़ने का फैसला करता है जिसे उसका परिवार सबसे जरूरी मानता है। दर्शकों को फिल्म की रिलीज का बेसब्री से इंतजार था। यह भारतीय क्रिकेट स्टार महेन्द्र सिंह धोनी के जीवन पर आधारित है। फिल्म में सुशांत, धोनी के किरदार को पर्दे पर उतारते हुए नजर आ रहे हैं। फिल्म में उनके अलावा दिशा पटानी, कियारा आडवाणी, अनुपम खेर और भूमिका चावला भी अहम किरदार निभाते हुए नजर आए हैं। वैसे तो धोनी के फैंस उनसे जुड़ी कई अहम बातों के बारे में जानते होंगे, लेकिन इस फिल्म में उनकी जिंदगी में आए उन पड़ावों को भी बखूबी पेश किया गया है जिनके बारे में न तो फैंस जानते हैं और न ही धोनी ने कभी इस बारे में कोई ज़िक्र किया।